
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 709 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Απόδοση ποσού εβδομήντα χιλιάδων ευρώ 
€ 70.000,00 της Επιτροπής Ανταγωνισμού, ως 

έσοδο στον Κρατικό Προϋπολογισμό. 1 

Μετατροπή αδειών οδήγησης αυτοκινήτων ή μοτο¬ 
σικλετών που εκδόθηκαν από χώρες της πρώην 

Σοβιετικής Ένωσης. 2 

Έγκριση συμβάσεων μίσθωσης έργου Τριάντα Οκτώ 
(38) ατόμων για τα Κέντρα Εξυπηρέτησης Πολι¬ 
τών (ΚΕΠ) (Ενιαία Νομαρχιακή Αυτοδιοίκηση Αθη¬ 
νών Πειραιώς). 3 


Απόκτηση Ελληνικής Ιθαγένειας των: 1) ΖΑΝΓΚΕΛΟΒ 
ΜΑΚΕΝΤΟΝ του Φεοχάρ, 2) ΖΑΝΓΚΕΛΟΒΑ ΛΕΪΛΑ 
του Γκιγκόριϊ, του ανήλικου τέκνου της ΖΑΝΓΚΕ¬ 
ΛΟΒΑ ΣΟΦΙΑ του Μακεντόν 3) ΖΑΝΓΚΕΛΟΒΑ ΙΑΝΑ 


του Μακεντόν. 4 

Απόκτηση Ελληνικής Ιθαγένειας των: 1) ΝΤΖΕΦΕΡΙ- 
ΝΤΙ ΠΟΛΙΝΑ του ΦΙΟΝΤΟΡ και της ΛΕΟΝΑ και 2) 
ΝΤΖΕΦΕΡΙΝΤΙ ΦΙΟΝΤΟΡ του ΜΠΟΡΙΣ και της ΠΟ- 

ΛΙΝΑ. 5 

Απόκτηση Ελληνικής ιθαγένειας του ΓΚΡΙΝΓΚΟΡΙΑ- 

ΝΤΙΣ ΝΤΜΙΤΡίί ΤΟΥ ΣΑΒΕΛΙΪ. 6 

Απόκτηση Ελληνικής ιθαγένειας του ΕΥΦΡΑΙΜΟΒ 

ΓΕΡΑΣΙΜΟΥ του Αθανασίου. 7 

Τροποποίηση - συμπλήρωση της υπ’ αριθμ. 6469/2000 

αποφάσεώς μας. 8 

Τροποποίηση της συστατικής πράξης του ΝΠ «Δη¬ 
μοτική Φιλαρμονική Νιγρίτας». 9 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΒΕΛΛΙΔΟΥ ΕΙΡΗΝΗ του Γε- 
ωργίου άδεια άσκησης επαγγέλματος Κοινωνικού 
Λειτουργού. 10 


Καθιέρωση υπερωριακής εργασίας από τον Απρίλιο 
του έτους 2006 μέχρι και του Δεκέμβριο 2006 για 
τους υπαλλήλους της Νομαρχιακής Αυτοδιοίκησης 
Λακωνίας, που ασχολούνται με τον ποιοτικό και πο¬ 
σοτικό έλεγχο των νωπών και μεταποιημένων γε¬ 
ωργικών προϊόντων φυτικής προέλευσης». 11 

Χορήγηση εξουσιοδοτήσεων για υπογραφή εγγρά¬ 
φων «Με εντολή Προέδρου» στον Γενικό Διευ¬ 
θυντή και στους Προϊσταμένους Διευθύνσεων, 

Τ μημάτων και Γ ραφείων, της Γ ενικής Διεύθυνσης 
Ανταγωνισμού της Επιτροπής Ανταγωνισμού 12 


9 Ιουνίου 2006 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων σε αποφάσεις της Υπουρ¬ 


γού Εθνικής Παιδείας και Θρησκευμάτων. 13 

ΑΠΟΦΑΣΕΙ Σ 

Αριθμ. 2880 (1) 


Απόδοση ποσού εβδομήντα χιλιάδων ευρώ € 70.000,00 
της Επιτροπής Ανταγωνισμού, ως έσοδο στον Κρα¬ 
τικό Προϋπολογισμό. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Εχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

2. Τις διατάξεις του ν. 703/1977 «περί ελέγχου μονο¬ 
πωλίων και ολιγοπωλίων και προστασίας του ελεύθε¬ 
ρου ανταγωνισμού», όπως τροποποιήθηκε και ισχύει, ως 
και τις διατάξεις του ν. 3377/2005 (ΦΕΚ 202/Α/18.8.2005 
«Αρχές και κανόνες για την εξυγίανση της λειτουργίας 
βασικών τομέων του Εμπορίου και της αγοράς-Θέματα 
Υπουργείου Ανάπτυξης». 

3. Τις διατάξεις του π.δ. 31/2006 (ΦΕΚ 29/Α/14.2.2006) 
«Οργανισμός της Γ ενικής Διεύθυνσης Ανταγωνισμού της 
Επιτροπής Ανταγωνισμού». 

4. Τις διατάξεις του π.δ. 27/1996 (ΦΕΚ 19/Α') «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο 
Ανάπτυξης». 

5. Τις διατάξεις του άρθρου 47 της με αριθμ. 963/2001 
κοινή υπουργική απόφαση (ΦΕΚ 361/Β') «Κανονισμός Λει¬ 
τουργίας και Διαχείρισης της Επιτροπής Ανταγωνισμού». 

6. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και Υπουργού Οικονομικών 
«Καθορισμός αρμοδιοτήτων των Υφυπουργών Οικονο¬ 
μικών» ΦΕΚ 1432 Β'. 

7. Την υπ’αριθμ. Δ15/Α/Φ19/4040/24.2.2006 (ΦΕΚ 249/Β/ 
27.2.2006) κοινή απόφαση Πρωθυπουργού και Υπουρ¬ 
γού Ανάπτυξης «Ανάθεση αρμοδιοτήτων στους Υφυ¬ 
πουργούς Ανάπτυξης Αναστάσιο Νεράντζη και Ιωάννη 
Παπαθανασίου 

8. Το δεδομένο ότι το οικ. αποτέλεσμα (Πλεόνασμα) 
έτους 2005 είναι € 13.129.112,96 και το ταμειακό υπόλοιπο 
στην Εθνική Τράπεζα στις 4.4.2006 ήταν € 9.206.728,18 

9. Το υπ’ αριθμ. Πρακτικό 934/6.4.2005 Ολομέλειας της 
Επιτροπής Ανταγωνισμού. 

10. Το γεγονός ότι στον κωδικό 3299 του Προϋπολο¬ 
γισμού «Λοιπές αποδόσεις σε Οργανισμούς, Φυσικά και 
Νομικά Πρόσωπα», υπάρχει εγκεκριμένη πίστωση πέντε 
εκατομμυρίων (5.000.000) ευρώ για το έτος 2006. 

11. Το γεγονός ότι από την απόφαση αυτή προκαλείται 
δαπάνη σε βάρος του Προϋπολογισμού της Επιτροπής 
Ανταγωνισμού, αποφασίζουμε: 

Εγκρίνουμε την απόδοση, σύμφωνα με με την παρ. 
2 του άρθρου 1 του ν. 2837/2000 (ΦΕΚ 178/Α/2000) πο¬ 
σού: 

€ 70.000,00 (ευρώ εβδομήντα χιλιάδων), έναντι πλεο¬ 
νάσματος οικ. χρήσης 2005 - 2006 της Επιτροπής Αντα¬ 
γωνισμού, ως έσοδο στον Κρατικό Προϋπολογισμό. Το 
ποσό αυτό θα καλύψει υποχρεώσεις για μετατάξεις 
υπαλλήλων της Γενικής Διεύθυνσης Ανταγωνισμού Επι¬ 
τροπής Ανταγωνισμού στην Γ ενική Γ ραμματεία Εμπο¬ 
ρίου, του Υπουργείου Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Π. ΔΟΥΚΑΣ I. ΠΑΠΑΘΑΝΑΣΙΟΥ 

-♦- 

Αριθμ. 29784/3405 (2) 

Μετατροπή αδειών οδήγησης αυτοκινήτων ή μοτοσι¬ 
κλετών που εκδόθηκαν από χώρες της πρώην Σο¬ 
βιετικής Ένωσης. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παρ. 7 του άρθρου 10 του ν. 2801/2000 «Ρυθμί¬ 
σεις θεμάτων αρμοδιότητας του Υπουργείου Μεταφο¬ 
ρών και Επικοινωνιών και άλλες διατάξεις» (Α' 46). 

β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98Α'). 

γ. Της 18674/4176/2004 απόφασης του Πρωθυπουρ¬ 
γού και του Υπουργού Μεταφορών και Επικοινωνιών 
«Ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επικοι¬ 
νωνιών» (Β' 535). 

2. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Δικαίωμα μετατροπής 

Ισχύουσες άδειες οδήγησης αυτοκινήτων ή μοτοσι¬ 
κλετών, που εκδόθηκαν από χώρες της πρώην Σοβιε¬ 
τικής Ένωσης, των οποίων οι κάτοχοι είναι ομογενείς 
προερχόμενοι από τις χώρες αυτές και οι οποίοι εγκα¬ 
θίστανται μόνιμα στην Ελλάδα, μετατρέπονται σε αντί¬ 
στοιχης κατηγορίας ή υποκατηγορίας ελληνικές άδειες 
οδήγησης, χωρίς θεωρητική και πρακτική εξέταση, υπό 
τους όρους και τις προϋποθέσεις που καθορίζονται στα 


επόμενα άρθρα της παρούσας απόφασης. Το δικαίωμα 
μετατροπής ισχύει για τις άδειες οδήγησης που εκδό¬ 
θηκαν πριν τη μόνιμη εγκατάσταση των κατόχων τους 
στην Ελλάδα. 

Αρθρο 2 

Όροι, προϋποθέσεις και δικαιολογητικά 
Ο ενδιαφερόμενος για τη μετατροπή της άδειός του 
πρέπει να υποβάλει στην Υπηρεσία Μεταφορών και 
Επικοινωνιών του τόπου κατοικίας του τα εξής δικαι- 
ολογητικά: 

α) Αίτηση (χωρίς χαρτόσημο), 
β) Υπεύθυνη δήλωση του άρθρου 8 του ν. 1599/1986, 
όπως ισχύει, με την οποία να δηλώνει: 
αα. Ότι έχει την κανονική του διαμονή στην Ελλάδα, 
ββ. Τα πλήρη στοιχεία της διεύθυνσης κατοικίας του, η 
οποία πρέπει να βρίσκεται στην περιοχή της Υπηρεσίας 
Μεταφορών και Επικοινωνιών στην οποία υποβάλλεται 
η αίτηση. 

γγ.Ότι η ξένη άδεια που κατέχει είναι σε ισχύ (εφόσον 
αυτό δεν προκύπτει από το κείμενο της μεταφρασμένης 
άδειας). 

δδ. Τον αριθμό φορολογικού του μητρώου (ΑΦΜ). 
εε. Ότι δεν κατέχει άλλη άδεια οδήγησης ελληνική ή 
χώρας της πρώην Σοβιετικής Ένωσης ή κράτους-μέλους 
της Ευρωπαϊκής Ένωσης (Ε.Ε.). 

γ) Φωτοαντίγραφο της αστυνομικής του ταυτότητας 
και από τις δύο όψεις. 

δ) Φωτοαντίγραφο της απόφασης του Γ ενικού Γ ραμ- 
ματέα Περιφέρειας ή του Νομάρχη από την οποία να 
προκύπτει ότι ο ενδιαφερόμενος απέκτησε την ελληνική 
ιθαγένεια λόγω Έλληνα πατέρα ή Ελληνίδας μητέρας ή 
λόγω της ομογενειακής του ιδιότητας. 

ε) Την κατεχόμενη ξένη άδεια οδήγησης, η οποία πρέ¬ 
πει να είναι σε ισχύ. Η άδεια αυτή κρατείται στο φάκελο 
της Υπηρεσίας Μεταφορών και Επικοινωνιών. 

στ) Μετάφραση της ξένης άδειας από το Υπουργείο 
Εξωτερικών ή από δικηγόρο. 

Σε περίπτωση που από το κείμενο της μετάφρασης 
δεν προκύπτει με ποια ελληνική κατηγορία αντιστοιχεί 
η ξένη άδεια, τότε κατατίθεται έγγραφο της εκδούσας 
την άδεια Υπηρεσίας από το οποίο να προκύπτει η 
κατηγορία των οχημάτων που δικαιούται να οδηγεί ο 
ενδιαφερόμενος. Μαζί κατατίθεται και μετάφραση του 
εγγράφου αυτού από το Υπουργείο Εξωτερικών ή από 
δικηγόρο. 

Σε περίπτωση που η Υπηρεσία Μεταφορών και Επι¬ 
κοινωνιών διαθέτει ήδη στοιχεία για την αντιστοιχία 
της συγκεκριμένης άδειας από άλλες περιπτώσεις, δεν 
απαιτείται κατάθεση του εγγράφου αυτού. Η αντιστοι¬ 
χία της ξένης άδειας μπορεί να προκύψει και από την 
τυχόν κατεχόμενη αντίστοιχη διεθνή άδεια οδήγησης 
του ενδιαφερομένου, εφόσον αυτή εκδόθηκε με βάση 
τη συγκεκριμένη εθνική άδεια. 

ζ) Μία πρόσφατη φωτογραφία τύπου ταυτότητας 
(έγχρωμη). 

η) Αποδεικτικό Δημοσίου Ταμείου περί καταβολής των 
απαιτουμένων παγίων τελών χαρτοσήμου και εισφορών 
υπέρ του Ταμείου Σύνταξης Αυτοκινητιστών (ΤΣΑ), όπως 
αυτά καθορίζονται από τις εκάστοτε ισχύουσες σχετι¬ 
κές διατάξεις για κάθε κατηγορία άδειας οδήγησης. 

θ) Δύο πιστοποιητικά υγείας (ένα παθολόγου και ένα 
οφθαλμιάτρου) ή πρακτικό Δευτεροβάθμιας Ιατρικής 
Επιτροπής (ΔΙΕ), κατά περίπτωση, σύμφωνα με τις εκά- 

στοτε ισχύουσες διατάξεις που καθορίζουν τις ελάχι¬ 
στες προϋποθέσεις σωματικής και διανοητικής ικανό¬ 
τητας που πρέπει να πληρούνται για την απόκτηση της 
συγκεκριμένης κατηγορίας άδειας οδήγησης. 

ι) Τέλος, απαιτείται έγγραφο της εκδούσας την άδεια 
Υπηρεσίας, στο οποίο να περιέχονται όλα τα στοιχεία 
της άδειας και του κατόχου της και να βεβαιώνεται ότι 
η άδεια αυτή δεν κρατείται από οποιαδήποτε αρχή του 
κράτους που την εξέδωσε, λόγω οποιοσδήποτε ποινής. 
Το έγγραφο αυτό περιέρχεται στην οικεία Υπηρεσία 
Μεταφορών και Επικοινωνιών αποκλειστικά και μόνο με 
αλληλογραφία διά του εκεί ελληνικού Προξενείου ή διά 
του εδώ Προξενείου της χώρας έκδοσης της άδειας, 
με μέριμνα του ενδιαφερομένου. Ομοίως, απαιτείται 
μετάφραση του εγγράφου αυτού από το Υπουργείο 
Εξωτερικών ή από δικηγόρο. 

Άρθρο 3 
Διαδικασία 

1. Ο αρμόδιος υπάλληλος της οικείας Υπηρεσίας Με¬ 
ταφορών και Επικοινωνιών παραλαμβάνει τα δικαιολο- 
γητικά, τα ελέγχει για την πληρότητά τους, ελέγχει, 
υποχρεωτικά, αν τα υποβληθέντα φωτοαντίγραφα συμ¬ 
φωνούν με τα πρωτότυπα κείμενα που προσκομίζει ο 
ενδιαφερόμενος, υπογράφει και θέτει ολογράφως το 
ονοματεπώνυμό του στην υπεύθυνη δήλωση του άρθρου 
8 του ν. 1599/1986 (αν ο ενδιαφερόμενος υπέγραψε ενώ¬ 
πιον του τη δήλωση) καθώς και σε κάθε φωτοαντίγραφο 
που υποβάλλεται και, εφόσον πληρούνται οι νόμιμες 
προϋποθέσεις σύμφωνα με τα καθοριζόμενα στο άρθρο 
2 της παρούσας απόφασης και ο ενδιαφερόμενος έχει 
την προβλεπόμενη για κάθε κατηγορία ηλικία, χορηγεί 
την ελληνική άδεια οδήγησης. 

Σε περίπτωση που ο ενδιαφερόμενος δεν υπογράφει 
ενώπιον του αρμοδίου υπαλλήλου στην υπεύθυνη δή¬ 
λωση του άρθρου 8 του ν. 1599/1986, απαιτείται νόμιμη 
θεώρηση γνησίου υπογραφής. 

Κατά τα λοιπά εφαρμόζονται οι εκάστοτε ισχύουσες 
σχετικές, με τις άδειες οδήγησης αυτοκινήτων και μο¬ 
τοσικλετών, διατάξεις. 

2. Στο ελληνικό έντυπο της άδειας οδήγησης, στην τε¬ 
λευταία κατακόρυφη στήλη της σελίδας 4 με την ένδει¬ 
ξη ΚΩΔ. ΠΑΡΑΤ., πέραν των άλλων τυχόν απαιτουμένων 
κωδικών αριθμών (εθνικών ή κοινοτικών), αναγράφεται 
ο κωδικός αριθμός 70. 

Στη σελίδα 5 αναγράφεται με το χέρι η ένδειξη 
70/./.όπου, μετά την πρώτη κάθετο που ακο¬ 

λουθεί τον αριθμό 70, αναγράφεται ο αριθμός της ξένης 
άδειας και μετά τη δεύτερη κάθετο που ακολουθεί τον 
αριθμό 70 αναγράφεται το σύμβολο της χώρας που 
χορήγησε την ξένη άδεια. 

3. Σε περίπτωση χορήγησης αντιγράφου λόγω απώλει¬ 
ας ή κλοπής της ελληνικής άδειας οδήγησης που προ¬ 
έρχεται από μετατροπή άδειας που εκδόθηκε σύμφωνα 
με την παρούσα, εκτός του εθνικού κωδικού 171 ή 271 ή 
371 κ.λπ. αναγράφεται και ο κοινοτικός κωδικός 71 στην 
τελευταία κατακόρυφη στήλη της σελίδας 4. 

Στη σελίδα 5, αναγράφεται με το χέρι η ένδειξη 

71/./.όπου, μετά την κάθετο που ακολουθεί τον 

κωδικό 71 αναγράφεται ο αριθμός της ξένης άδειας που 
είχε μετατραπεί σε ελληνική και στη συνέχεια το σύμ¬ 
βολο της χώρας που είχε χορηγήσει την ξένη άδεια. 

Αν πρόκειται για χορήγηση αντιγράφου λόγω φθοράς 


ή αλλοίωσης τότε εφαρμόζονται όλα όσα περιγράφο- 
νται στο πρώτο εδάφιο της παρούσας παραγράφου 
χωρίς την αναγραφή του εθνικού κωδικού 171 ή 271 ή 
371 κ.ο.κ. 

Αρθρο 4 
Σύμβολα 

Τα σύμβολα των χωρών της πρώην ΣοβιετικήςΈνωσης, 
όπως αυτά έχουν καθοριστεί, είναι τα παρακάτω: 

ΠΙΝΑΚΑΣ ΧΩΡΩΝ ΤΗΣ ΠΡΩΗΝ ΣΟΒΙΕΤΙΚΗΣ ΕΝΩΣΗΣ 


α/α 

Χώρα 

Σύμβολο 

1 . 

Αζερμπαϊτζάν 

ΑΖΕ ή ΑΖ 

2. 

Αρμενία 

ΑΒΜ ή ΑΜ 

3. 

Γεωργία 

ΘΕΟ ή ΘΕ 

4. 

Καζακστάν 

ΚΑΖ ή ΚΖ 

5. 

Κιργκιζστάν 

ΚΟΖ ή ΚΟ 

6. 

Λευκορωσία 

ΒΕΒ ή ΒΥ 

7. 

Μολδαβία 

ΜϋΑ ή Μϋ 

8. 

Ουζμπεκιστάν 

υζΒ ή υζ 

9. 

Ουκρανία 

υκΒ ή ψα 

10 . 

Ρωσία 

Βυδ ή Βυ 

11. 

Τ ατζικιστάν 

ΤϋΚ ή Τϋ 

12. 

Τουρκμενιστάν 

ΤΚΜ ή ΤΜ 


Άρθρο 5 

Καταργούμενες διατάξεις 

Από την έναρξη ισχύος της παρούσας απόφασης 
παύει η ισχύς της υπ’ αριθμ. οικ. 70041/820/98 (Β’ 928) 
απόφασης του Υπουργού Μεταφορών και Επικοινωνιών 
και των ΤΑΥΤ 26227/3451/02 (Β’ 862) και 63535/7097/03 
(Β’ 1624) αποφάσεών μας, καθώς και του άρθρου 5 της 
24058/2653/04 (Β’ 1119) απόφασής μας. 

Άρθρο 6 
Έναρξη ισχύος 

Η παρούσα απόφαση ισχύει από την επόμενη της δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2006 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΘΕΟΔΩΡΑ ΜΠΑΚΟΓΙΑΝΝΗ ΜΙΧΑΗΛ ΛΙΑΠΗΣ 
-♦- 

Αριθμ. 28954 (3) 

Έγκριση συμβάσεων μίσθωσης έργου Τριάντα Οκτώ 

(38) ατόμων για τα Κέντρα Εξυπηρέτησης Πολιτών 

(ΚΕΠ) (Ενιαία Νομαρχιακή Αυτοδιοίκηση Αθηνών Πει¬ 
ραιώς). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτ/ση και άλλες διατάξεις» ΦΕΚ 107/Α/ 
30.5.1997. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (ΦΕΚ 206/α/8.10.1997). 

3. Τις διατάξεις του άρθρου 15 παρ. 1 του ν. 3260/2004 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Ρυθμίσεις του συστήματος προσλήψεων και θεμάτων 
Δημόσιας Διοίκησης» (ΦΕΚ 151/Α/6.8.2004). 

4. Το υπ’ αριθμ. 20241/10.5.2006 έγγραφο του ΥΠΕΣ- 
ΔΔΑ, με το οποίο μας απέστειλε πίνακες κατανομής 
συμβάσεων μίσθωσης έργου 136 ατόμων, διάρκειας έως 
δεκαπέντε (15) μηνών για τους ΟΤΑ Α’ και Β’ Βαθμού 
της Περιφέρειας μας, για την στελέχωση των ΚΕΠ, των 
οποίων οι συμβάσεις μίσθωσης έργου λήγουν έως τον 
Αύγουστο του 2006, αποφασίζουμε: 

1. Εγκρίνουμε την πρόσληψη τριάντα οκτώ (38) ατό¬ 
μων, με σύμβαση μίσθωσης έργου και για χρονικό δι¬ 
άστημα διάρκειας έως δεκαπέντε (15) μηνών από την 
Ενιαία Νομαρχιακή Αυτοδιοίκησης Αθηνών Πειραιώς 
για τα Κέντρα Εξυπηρέτησης Πολιτών, των οποίων 
οι συμβάσεις λήγουν έως τον Αύγουστο 2006, με τον 
όρο. α) ότι οι συμβάσεις λήγουν από τη χρονική στιγμή 
που θα στελεχωθεί το Κ.Ε.Π. με μόνιμο προσωπικό, και 
β) Σε περίπτωση αποχώρησης παραίτησης, διακοπής: 
κ.λπ. της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύπβαση 
σε συνέχεια της ποοηγούμενης που διακόπηκε, χωρίς 
την προηγούμενης έγκριση της ΟΔΕ/ΚΕΠ/ΥΠΕΣΔΑΑ. η 
οποία θα πρέπει να έχει ενημερωθεί από την αρμόδια 
Υπηρεσία των ΟΤΑ Α’ και Β’ Βαθμού. 

2. Η αμοιβή ορίζεται σε 10.560 ευρώ ετησίως μέχρι τη 
συμπλήρωση χρονικού διαστήματος 24 μηνών, κατά το 
οποίο το έργο συγχρηματοδοτείται από το Επιχειρη¬ 
σιακό Πρόγραμμα «Κοινωνία της Πληροφορίας», Μέτρο 
2 . 2 . 

Για το χρονικό διάστημα πλέον του 24μήνου η αμοιβή 
ορίζεται σε 12.000 ευρώ ετησίως και χρηματοδοτείται 
από τον Τακτικό Προϋπολογισμό. 

3. Ως τόπος εκτέλεσης του έργου ορίζεται η Ενιαία 
Νομαρχιακή Αυτοδιοίκηση Αθηνών Πειραιώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μα'ίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

(4) 

Απόκτηση Ελληνικής Ιθαγένειας των: 1) ΖΑΝΓΚΕΛΟΒ 
ΜΑΚΕΝΤΟΝ του Φεοχάρ, 2) ΖΑΝΓΚΕΛΟΒΑ ΛΕΪΛΑ 
του Γκιγκόριϊ, του ανήλικου τέκνου της ΖΑΝΓΚΕΛΟ¬ 
ΒΑ ΣΟΦΙΑ του Μακεντόν 3) ΖΑΝΓΚΕΛΟΒΑ ΙΑΝΑ του 
Μακεντόν.+ 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 2727/9.5.2006 απόφαση της Προϊστα- 
μένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολικής 
Μακεδονίας και Θράκης η οποία εκδόθηκε σύμφωνα 
με τις διατάξεις του ν. 3284/2004 (ΦΕΚ 217/10.11.2004 
τ.Α') «Περί Κυρώσεως του Κώδικα Ελληνικής Ιθαγένειας» 
και την υπ’ αριθμ. 1104/28.3.2003 (ΦΕΚ 413/9.4.2003 τ.Β') 
απόφαση περί μεταβίβασης αρμοδιοτήτων του Γ ενικού 
Γραμματέα Περιφέρειας Ανατολικής Μακεδονίας και 
Θράκης γίνεται δεκτή η από 6.4.2005 αίτηση του ομο¬ 
γενούς Ζανγκέλοβ Μακεντόν τέκνου του Φεοχάρ και 
της Σοφίας περί αποκτήσεως Ελληνικής Ιθαγένειας και 
εξελληνισμού του ονοματεπωνύμου του αιτούντα από 
Ζανγκέλοβ Μακεντόν σε Ζαγγελίδης Μακεδών. 


Με την υπ’ αριθμ. 2728/9.5.2006 απόφαση της Προϊστα- 
μένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολι¬ 
κής Μακεδονίας και Θράκης η οποία εκδόθηκε σύμφωνα 
με τις διατάξεις του ν. 3284/2004 (ΦΕΚ 217/10.11.2004 
τ.Α') «Περί Κυρώσεως του Κώδικα Ελληνικής Ιθαγένειας» 
και την υπ’ αριθμ. 1104/28.3.2003 (ΦΕΚ 413/9.4.2003 τ.Β') 
απόφαση περί μεταβίβασης αρμοδιοτήτων του Γ ενικού 
Γραμματέα Περιφέρειας Ανατολικής Μακεδονίας και 
Θράκης γίνεται δεκτή η από 6.4.2005 αίτηση της ομογε¬ 
νούς Ζανγκέλοβα Λεϊλά, τέκνου του Γκριγκόρίί και της 
Ελιζαβέτα περί αποκτήσεως Ελληνικής Ιθαγένειας της 
ιδίας, του ανήλικου τέκνου της Ζανγκέλοβα Σοφία τέ¬ 
κνου του Μακεντόν και της Λεϊλά και εξελληνισμού του 
επωνύμου τους από Ζανγκέλοβα σε Ζαγγελίδου. 

Με την υπ’ αριθμ. 2726/9.5.2006 απόφαση της Προϊστα- 
μένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολι¬ 
κής Μακεδονίας και Θράκης η οποία εκδόθηκε σύμφωνα 
με τις διατάξεις του ν. 3284/2004 (ΦΕΚ 217/10.11.2004 
τ.Α') «Περί Κυρώσεως του Κώδικα Ελληνικής Ιθαγένειας» 
και την υπ’ αριθμ. 1104/28.3.2003 (ΦΕΚ 413/9.4.2003 τ.Β') 
απόφαση περί μεταβίβασης αρμοδιοτήτων του Γ ενικού 
Γραμματέα Περιφέρειας Ανατολικής Μακεδονίας και 
Θράκης γίνεται δεκτή η από 6.4.2005 αίτηση της ομογε¬ 
νούς Ζανγκέλοβα Ιάνα του Μακεντόν περί αποκτήσεως 
Ελληνικής Ιθαγένειας και εξελληνισμού του επωνύμου 
της αιτούσης από Ζανγκέλοβα σε Ζαγγελίδου. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-♦- 

(5) 

Απόκτηση Ελληνικής Ιθαγένειας των: 1) ΝΤΖΕΦΕΡΙΝΤΙ 
ΠΟΛΙΝΑ του ΦΙΟΝΤΟΡ και της ΛΕΟΝΑ και 2) ΝΤΖΕ- 
ΦΕΡΙΝΤΙ ΦΙΟΝΤΟΡ του ΜΠΟΡΙΣ και της ΠΟΛΙΝΑ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 2716/9.5.2006 απόφαση της προϊ- 
σταμένης της Δ/νσης Αστικής Κατάστασης Αλλοδαπών 
και Μετανάστευσης της Περιφέρειας Ανατολικής Μα¬ 
κεδονίας και Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ. Α’) 
«Περί Κυρώσεως του Κώδικα της Ελληνικής Ιθαγένει¬ 
ας» και την υπ’ αριθμ. 1104/28.3.2003 (ΦΕΚ 413/9.4.2003 
τ. Β’) απόφαση περί μεταβίβασης αρμοδιοτήτων του 
Γενικού Γραμματέα Περιφέρειας Ανατολικής Μακεδο¬ 
νίας - Θράκης, γίνεται αποδεκτή η από 13.7.2005 αίτηση 
της ομογενούς Ντζεφερίντι Πολίνα του Φιοντόρ και της 
Λεόνα περί αποκτήσεως της Ελληνικής Ιθαγένειας και 
εξελληνισμού του επωνύμου της από Ντζεφερίντι σε 
Τζεφερίδου. 

Με την υπ’ αριθμ. 2715/9.5.2006 απόφαση της προϊ- 
σταμένης της Δ/νσης Αστικής Κατάστασης Αλλοδαπών 
και Μετανάστευσης της Περιφέρειας Ανατολικής Μα¬ 
κεδονίας και Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ. Α’) 
«Περί Κυρώσεως του Κώδικα της Ελληνικής Ιθαγένει¬ 
ας» και την υπ’ αριθμ. 1104/28.3.2003 (ΦΕΚ 413/9.4.2003 

τ. Β') απόφαση περί μεταβίβασης αρμοδιοτήτων του 
Γενικού Γραμματέα Περιφέρειας Ανατολικής Μακεδο¬ 
νίας - Θράκης, γίνεται αποδεκτή η από 13.7.2005 αίτη¬ 
ση της ομογενούς Ντζεφερίντι Φιοντόρ του Μπόρις και 
της Πολίνα περί αποκτήσεως της Ελληνικής Ιθαγένει¬ 
ας και εξελληνισμού του επωνύμου του από Ντζεφερί- 
ντι Φιοντόρ σε Τζεφερίδης Θεόδωρος. 

Ο Γενικός Γραμματέας 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-♦- 

(6) 

Απόκτηση Ελληνικής ιθαγένειας του ΓΚΡΙΝΓΚΟΡΙΑ- 
ΝΤΙΣ ΝΤΜΙΤΡίί ΤΟΥ ΣΑΒΕΛΙΪ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 2725/9.5.2006 απόφαση της Προϊ- 
σταμένης της Διεύθυνσης Αστικής Κατάστασης και Αλ¬ 
λοδαπών και Μετανάστευσης της Περιφέρειας Ανατολι¬ 
κής Μακεδονίας και Θράκης η οποία εκδόθηκε σύμφωνα 
με τις διατάξεις του ν. 3284/2004 (ΦΕΚ 217/10.11.2004 τ. 
Α’) «Περί Κυρώσεως του Κώδικα Ελληνικής Ιθαγένειας» 
και την αριθμ. 1104/28.3.2003 (ΦΕΚ 413/9.4.2003 τ. Β’) 
απόφαση περί μεταβίβασης αρμοδιοτήτων του Γενι¬ 
κού Γραμματέα Περιφέρειας Ανατολικής Μακεδονίας 
και Θράκης γίνεται δεκτή η από 23.2.2005 αίτηση του 
ομογενούς Γκριγκοριάντις Ντμιτρίι τέκνου του Σαβέλιϊ 
και της Νίνας περί αποκτήσεως Ελληνικής Ιθαγένειας 
και εξελληνισμού του ονοματεπωνύμου του από Γκρι- 
γκοριάντις Ντμιτρίι σε Γρηγοριάδης Δημήτριος. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-♦- 

(7) 

Απόκτηση Ελληνικής ιθαγένειας του ΕΥΦΡΑΙΜΟΒ ΓΕ¬ 
ΡΑΣΙΜΟΥ του Αθανασίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 3744/05/9.5.2006 απόφαση της Προ- 
ϊσταμένης της Διεύθυνσης Αστικής Κατάστασης και Αλ¬ 
λοδαπών και Μετανάστευσης της Περιφέρειας Ανατολι¬ 
κής Μακεδονίας και Θράκης η οποία εκδόθηκε σύμφωνα 
με τις διατάξεις του ν. 3284/2004 (ΦΕΚ 217/10.11.2004 τ.Α’) 
«Περί Κυρώσεως του Κώδικα Ελληνικής Ιθαγένειας» και 
την αριθμ. 1104/28.3.2003 (ΦΕΚ 413/9.4.2003 τ.Β') απόφαση 
περί μεταβίβασης αρμοδιοτήτων του Γ ενικού Γ ραμματέα 
Περιφέρειας Ανατολικής Μακεδονίας και Θράκης γίνεται 
δεκτή η από 4.7.2005 αίτηση της ομογενούς Ευφραίμοβ 
Γεράσιμου, τέκνου του Αθανασίου και της Μαρίας περί 
αποκτήσεως Ελληνικής Ιθαγένειας και εξελληνισμού του 
επωνύμου του από Ευφραίμοβ σε Ευφραιμίδης. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 


Αριθμ. 3865 (8) 

Τροποποίηση - συμπλήρωση της υπ’ αριθμ. 6469/2000 
αποφάσεώς μας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις του ν. 2503/1997. 

2) Τις διατάξεις του άρθρου 2 παρ. 3 του ν. 2685/1999 
«Κάλυψη δαπανών μετακινουμένων υπαλλήλων εντός 
και εκτός Επικράτειας και άλλες διατάξεις». 

3) Τις όμοιες του άρθρου 25 παρ. 6 του ν. 2738/1999 με 
τις οποίες συμπληρώθηκαν οι διατάξεις του ανωτέρω 
άρθρου. 

4) Την υπ’ αριθμ. 6469/2000 απόφασή μας, όπως τρο¬ 
ποποιήθηκε μεταγενέστερα, με την οποία καθορίστηκε 
ανώτατο όριο επιτρεπόμενων ημερών κίνησης εκτός 
έδρας υπαλλήλων υπηρετούντων στη Νομαρχιακή Αυτ/ 
ση Λευκάδας και Ζακύνθου. 

5) Το υπ’ αριθμ. οικ. 710/14.4.2006 έγγραφο της Νομαρ¬ 
χιακής Αυτ/σης Ζακύνθου με το οποίο ζητείται η τροπο¬ 
ποίηση - συμπλήρωση της ανωτέρω αποφάσεώς. 

6) Τις ανάγκες των υπηρεσιών της Νομαρχιακής Αυτ/ 
σης Ζακύνθου, αποφασίζουμε: 

Συμπληρώνουμε την υπ’ αριθ. 6469/2000 απόφασή 
μας, όπως τροποποιήθηκε και συμπληρώθηκε μεταγε¬ 
νέστερα, και καθορίζουμε ανώτατο όριο επιτρεπόμενων 
ημερών κίνησης εκτός έδρας των υπαλλήλων της Νομ. 
Αυτ/σης Ζακύνθου ως εξής: 

Δ/νση Υγείας Πρόνοιας Κλάδος ΠΕ Ιατρών Υγειονο- 
λόγων, 60 ημέρες. 

Η δαπάνη που θα απαιτηθεί από την εφαρμογή της 
απόφαση μας αυτής θα βαρύνει τις πιστώσεις του προ¬ 
ϋπολογισμού της Νομαρχιακής Αυτ/σης Ζακύνθου. 

Κατά τα λοιπά ισχύει ως έχει η ανωτέρω απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα 17 Μαΐου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 
-♦- 

Αριθμ. 6008 (9) 

Τροποποίηση της συστατικής πράξης του ΝΠ «Δημο¬ 
τική Φιλαρμονική Νιγρίτας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995. 

2. Την υπ’ αριθμ. 5631/26.7.2000 απόφαση μας Ορισμός 
εισηγητών και μεταβίβαση εξουσίας υπογραφής «Με 
εντολή Γ ενικού γραμματέα». 

3. Την υπ’ αριθμ. ΕΣ/18704/3.8.1988 (ΦΕΚ 695/Β/20.9.1988) 
απόφαση του Νομάρχη Σερρών με την οποία τροποποι¬ 
ήθηκε το από 24.1.1959 β.δ/γμα (ΦΕΚ 31/Α/19.2.1959) περί 
συστάσεως εν τω Δήμω Νιγρίτης ίδιου νομικού προσώ¬ 
που υπό το όνομα «Δημοτική Φιλαρμονική Νιγρίτης». 

4. Την υπ’ αριθμ. 101/2006 απόφαση του Δημοτικού 
Συμβουλίου Νιγρίτας που αναφέρεται στην τροποποίη¬ 
ση της συστατικής πράξης του ανωτέρω Ν.Π. με σκοπό 
την αύξηση της ετήσιας εισφοράς του Δήμου. 

5. Το γεγονός ότι από τις διατάξεις της παρούσης 
προκαλείται δαπάνη σε βάρος του προϋπολογισμού 
του Δήμου, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α. Τροποποιούμε το πρώτο εδάφιο της παραγράφου Β’ 
της αριθμ. ΕΣ/18704/ 31.8.1988 απόφασης του Νομάρχη 
Σερρών ως εξής: 

Η ετήσια επιχορήγηση του Δήμου Νιγρίτας καθορίζε¬ 
ται στο ποσό των 50.000,00 ευρώ. 

Β. Από τις διατάξεις της απόφασης αυτής προκαλείται 
δαπάνη ύψους 50.000,00 ευρώ σε βάρος του προϋπο¬ 
λογισμού του Δήμου Νιγρίτας για το έτος 2006 και 
για κάθε ένα από τα επόμενα οικονομικά έτη. Για την 
αντιμετώπιση της εν λόγω δαπάνης έχει γίνει εγγραφή 
αντίστοιχης πίστωσης στον προϋπολογισμό του Δήμου 
οικ. έτους 2006 και στον ΚΑ.00.6715.2004 με τίτλο «Τα¬ 
κτική επιχορήγηση Δημοτικής Φιλαρμονικής Νιγρίτας». 

Κατά τα λοιπά ισχύει η αριθ. ΕΣ/18704/31.8.1988 από¬ 
φαση του Νομάρχη Σερρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 16 Μάίου 2006 

Με Εντολή Γ ενικού Γ ραμματέα Περιφερείας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 

-♦- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στην ΒΕΛΛΙΔΟΥ ΕΙΡΗΝΗ του Γεωργίου 
άδεια άσκησης επαγγέλματος Κοινωνικού Λειτουρ¬ 
γού. 

Ο ΝΟΜΑΡΧΗΣ ΚΟΖΑΝΗΣ 

Με την υπ’ αριθμ. 3624/26.4.2006 απόφαση Νομάρ¬ 
χη Κοζάνης χορηγείται στην ΒΕΛΛΙΔΟΥ ΕΙΡΗΝΗ του 
Γεωργίου άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΙΟΡΔΑΝΗΣ ΑΝΔΡΕΑΔΗΣ 

-♦- 

Αριθμ. 8902 (11) 

Καθιέρωση υπερωριακής εργασίας από τον Απρίλιο του 
έτους 2006 μέχρι και του Δεκέμβριο 2006 για τους 
υπαλλήλους της Νομαρχιακής Αυτοδιοίκησης Λακω¬ 
νίας, που ασχολούνται με τον ποιοτικό και ποσοτι¬ 
κό έλεγχο των νωπών και μεταποιημένων γεωργι¬ 
κών προϊόντων φυτικής προέλευσης». 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 15 του ν. 2592/1998 όπως 
αυτές συμπληρώθηκαν με τις όμοιες του άρθρου 25 
παραγρ. 7 του ν. 2738/1999 «Περί υπερωριακής απασχό¬ 
λησης του προσωπικού, που υπηρετεί στις Νομαρχιακές 
Αυτοδιοικήσεις». 

3. Τις διατάξεις του άρθρου 10 του ν. 2732/1999 «Περί 
απασχόλησης Γεωπόνων κατά τις Κυριακές ημέρες αρ¬ 
γίες και νυκτερινές ώρες. 

4. Τις διατάξεις του άρθρου 35 παραγρ. 7 του ν. 
2738/1999 «Περί υπερωριακής απασχόλησης του προ¬ 
σωπικού, που υπηρετεί στις Νομαρχιακές Αυτοδιοική¬ 
σεις». 

5. Την υπ’ αριθμ. 265139/4.5.2006 απόφαση του Γ ενικού 
Γ ραμματέα του Υπουργείου Αγροτικής Ανάπτυξης και 
Τροφίμων «Περί υπερωριών δαπανών οδοιπορικών και 


εκτός έδρας αποζημιώσεων Απρίλιος έως και Δεκέμ¬ 
βριος 2006, για τους υπαλλήλους των Νομαρχιακών 
Αυτοδιοικήσεων, που ασχολούνται με τον ποιοτικό και 
ποσοτικό έλεγχο των νωπών και μεταποιημένων γεωρ¬ 
γικών προϊόντων φυτικής προέλευσης.» 

6. Το γεγονός ότι προκαλείται δαπάνη οκτώ χιλιάδων 
τετρακοσίων εβδομήντα πέντε (8.475) €, η οποία θα 
βαρύνει τις πιστώσεις του προϋπολογισμού του Κ.Τ.Γ.Κ. 
και Δασών και φορέα 0291 Κ.Α.Ε. 0511-Β και 0512-Β της 
Ν. Α. Λακωνίας, αποφασίζουμε: 

Κρίνουμε απαραίτητη για την κάλυψη των αναγκών, 
την καθιέρωση υπερωριακής εργασίας στους Γεωπό¬ 
νους της Δ/νσης Γεωργίας της Ν.Α. Λακωνίας, που θα 
ασχοληθούν με τον ποιοτικό και ποσοτικό έλεγχο των 
εισαγόμενων, εξαγόμενων, αποσυρόμενων ή διακινου- 
μένων στις χώρες της Ευρωπαϊκής Ένωσης (συμπερι- 
λαμβανομένης και της εσωτερικής αγοράς) γεωργικών 
προϊόντων νωπών και μεταποιημένων ή προοριζομένων 
για μεταποίηση κατά το χρονικό διάστημα από τον 
Απρίλιο του 2006 μέχρι και τον Δεκέμβριο του 2006 
ως ακολούθως: 

Για δέκα (10) κατά ανώτατο όριο Γεωπόνους, που θα 
ασχοληθούν υπερωριακά με τον ποιοτικό και ποσοτικό 
έλεγχο των εισαγόμενων, εξαγομένων, αποσυρόμενων 
ή διακινουμένων στις Χώρες της Ευρωπαϊκής Ένωσης 
(συμπεριλαμβανομένης και της εσωτερικής αγοράς) γε¬ 
ωργικών προϊόντων νωπών και μεταποιημένων ή προορι- 
ζομένων για μεταποίηση, συνόλου ωρών απογευματινής 
εργασίας εννιακοσίων ογδόντα (980) και υπερωριακής 
εργασίας Κυριακών και εξαιρέσιμων ημερών διακοσίων 
τριάντα (230) ωρών συνολικής δαπάνης οκτώ χιλιάδων 
τετρακοσίων εβδομήντα πέντε (8475) €. 

Η κατανομή της υπερωριακής απασχόλησης ανά υπάλ¬ 
ληλο και κατά μήνα θα γίνει με απόφαση του προϊστα¬ 
μένου της Δ/νσης Γ εωργίας της Ν.Α. Λακωνίας, ο οποίος 
και θα εποπτεύει την πραγματοποίηση της ανωτέρω 
εργασίας. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Σπάρτη, 19 Μαΐου 2006 

Ο Νομάρχης 

Κ. ΦΟΥΡΚΑΣ 

-♦- 

Αριθμ. 2695 (12) 

Χορήγηση εξουσιοδοτήσεων για υπογραφή εγγράφων 
«Με εντολή Προέδρου» στον Γενικό Διευθυντή και 
στους Προϊσταμένους Διευθύνσεων, Τμημάτων και 
Γραφείων, της Γενικής Διεύθυνσης Ανταγωνισμού 
της Επιτροπής Ανταγωνισμού. 

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ ΑΝΤΑΓΩΝΙΣΜΟΥ 

Έχοντας υπόψη: 

1. Τ ις διατάξεις του άρθρου 29 Α του ν.1558/1985 (ΦΕΚ 
137/Α') «Κυβέρνηση και Κυβερνητικά όργανα», όπως τρο¬ 
ποποιήθηκε και ισχύει. 

2. Τις διατάξεις του άρθρου 9, παρ. 3, του ν. 2690/1999 
«Κύρωση Κώδικα Διοικητικής Διαδικασίας και άλλες δι¬ 
ατάξεις». 

3. Τις διατάξεις του ν. 703/1977 «Περί ελέγχου μονοπω¬ 
λίων και ολιγοπωλίων και προστασίας του ελεύθερου 
ανταγωνισμού», όπως τροποποιήθηκε και ισχύει. 

4. Τις διατάξεις του π.δ. 31/2006 «Οργανισμός της Γ ε¬ 
νικής Διεύθυνσης Ανταγωνισμού της Επιτροπής Αντα¬ 
γωνισμού» (Φ.Ε.Κ. 29, τ. Α', 14.2.2006). 

5. Την υπ’ αριθμ. 34/28.12.2005 (ΦΕΚ Α/6/19.1.2006) πρά¬ 
ξη του Υπουργικού Συμβουλίου, με την οποία επιλέγεται 
και διορίζεται στη θέση του Προέδρου της Επιτροπής 
Ανταγωνισμού ο Σπυρίδων Ζησιμόπουλος του Κωνστα¬ 
ντίνου. 

6. Την Β3-22/25.1.2006 (ΦΕΚ Β/152/9.2.2006) Απόφαση 
του Υπουργού Ανάπτυξης, που αφορά στο διορισμό Προ¬ 
έδρου, αναπληρωτή Προέδρου και Μελών με τριετή θη¬ 
τεία, για τη συγκρότηση της Επιτροπής Ανταγωνισμού 

7. Το γεγονός ότι από την παρούσα απόφαση δεν 
προκαλείται δαπάνη σε βάρος του προϋπολογισμού της 
Επιτροπής Ανταγωνισμού, αποφασίζουμε: 

Εξουσιοδοτούμε τον Γενικό Διευθυντή και τους Προ¬ 
ϊσταμένους των Διευθύνσεων, των Τμημάτων και των 
Γ ραφείων, της Γ ενικής Διεύθυνσης Ανταγωνισμού της 
Επιτροπής Ανταγωνισμού, να υπογράφουν «με εντο¬ 
λή Προέδρου» καθένας μέσα στην αρμοδιότητα της 
μονάδας που είναι Προϊστάμενος, αποφάσεις, πράξεις, 
εντολές και έγγραφα, ως κατωτέρω: 

Άρθρο 1 

Γ ενικός Διευθυντής 

1. Έγγραφα που απευθύνονται στο Συμβούλιο της Επι¬ 
κράτειας, στο Ελεγκτικό Συνέδριο και στα άλλα αρμό¬ 
δια τακτικά, πολιτικά και διοικητικά δικαστήρια εκτός 
ερωτημάτων και απόψεων επί υποθέσεων. 

2. Πράξεις για τη θέση εγγράφων στο Αρχείο για 
θέματα αρμοδιότητας περισσότερων της μιας Διευθύν¬ 
σεων και Τμημάτων καθώς και στην έγκριση χορήγησης 
αντιγράφων των εγγράφων αυτών. 

3. Απαντήσεις σε αιτήσεις παραπόνων νομικών και 
φυσικών προσώπων. 

4. Παραπομπή στην αρμόδια εισαγγελική αρχή δια- 
πιστούμενων παραβάσεων των διατάξεων του Νόμου 
703/1977, όπως τροποποιήθηκε και ισχύει. 

5. Βεβαιώσεις προστίμων. 

6. Αποφάσεις για μετακινήσεις υπαλλήλων εντός της 
Γ ενικής Διεύθυνσης. 

7. Ορισμός υπαλλήλων με οποιαδήποτε σχέση εργα¬ 
σίας για παρακολούθηση, χωρίς εκπαιδευτική άδεια, 
συνεδρίων, σεμιναρίων και εκπαιδευτικών προγραμμά¬ 
των εσωτερικού. 

8. Έγγραφα με τα οποία ζητείται η συνδρομή των 
αρμόδιων υπηρεσιών των Οργανισμών Τοπικής και Νο¬ 
μαρχιακής Αυτοδιοίκησης, για τη διεξαγωγή ερευνών 
για παραβάσεις του Νόμου 703/1977, όπως τροποποιή¬ 
θηκε και ισχύει. 

9. Έγγραφα με τα οποία κοινοποιούνται οι πίνακες των 
υπαλλήλων, που συντάσσονται κάθε χρόνο. 

10. Πράξεις προαγωγής των μονίμων υπαλλήλων. 

11. Ερωτήματα στα αρμόδια Υπουργεία ή φορείς για 
θέματα, που αφορούν υπαλλήλους. 

12. Χορήγηση κανονικών αδειών στους Προϊστάμενους 
Διευθύνσεων και στον Προϊστάμενο του Τμήματος Με¬ 
λετών και Διαχείρισης Πληροφοριών. 

13. Αποφάσεις χορήγησης αδειών κύησης ή λοχείας 
στις Προϊσταμένους των Διευθύνσεων και στην Προϊ- 
σταμένη του Τμήματος Μελετών και Διαχείρισης Πλη¬ 
ροφοριών. 

14. Έγκριση για εγκατάσταση τηλεφωνικών συνδέσεων 
καθώς και για το δικαίωμα χρήσης αυτόματης υπερα¬ 
στικής γραμμής. 

15. Αποφάσεις για αποσπάσεις και μετατάξεις υπαλ¬ 
λήλων 


Άρθρο 2 

Προϊστάμενοι Διευθύνσεων 

1. Χορήγηση κανονικών αδειών στους Προϊστάμενους 
Τμημάτων και Γ ραφείων και στους υπαλλήλους της Δι¬ 
εύθυνσης. 

2. Απαντήσεις σε αιτήσεις παραπόνων νομικών και φυ¬ 
σικών προσώπων, αναφορικά με ζητήματα που άπτονται 
των αρμοδιοτήτων τους. 

3. Πράξεις με τις οποίες τοποθετούνται έγγραφα της 
Διεύθυνσής τους στο αρχείο, αναφορικά με ζητήματα 
που άπτονται των αρμοδιοτήτων τους. 

Άρθρο 3 

Προϊστάμενος Διεύθυνσης Νομικών Υπηρεσιών 

Πλην των ανωτέρω γενικά αναφερομένων εξουσιοτή- 
σεων για τους Προϊστάμενους των Διευθύνσεων, πα¬ 
ρέχεται ειδικότερη εξουσιοδότηση στον Προϊστάμενο 
της Διεύθυνσης Νομικών Υπηρεσιών να υπογράφει «με 
εντολή Προέδρου»: 

1. Έγγραφα που αφορούν: 

α) τη σύνταξη των ετήσιων εκθέσεων για την εφαρ¬ 
μογή της ελληνικής νομοθεσίας ανταγωνισμού, που 
υποβάλλονται στην Ευρωπαϊκή Ένωση, στον ΟΟΣΑ ή 
σε άλλους οργανισμούς ή οργανώσεις, στις οποίες συμ¬ 
μετέχει η Επιτροπή Ανταγωνισμού 

β) τη σύνταξη εγγράφων στα πλαίσια της εκπροσώ¬ 
πησης της Επιτροπής Ανταγωνισμού σε συνεδριάσεις, 
εκδηλώσεις, επιτροπές και ομάδες εργασίας σε όργα¬ 
να που προβλέπονται από την κοινοτική ή τη διεθνή 
νομοθεσία ή όργανα διεθνών δικτύων εθνικών Αρχών 
προστασίας του ανταγωνισμού. 

Αρθρο 4 

Προϊστάμενος Διεύθυνσης Διοικητικής 
και Οικονομικής Υποστήριξης 

Πλην των ανωτέρω γενικά αναφερομένων εξουσιο¬ 
δοτήσεων για τους Προϊστάμενους των Διευθύνσεων, 
παρέχεται ειδικότερη εξουσιοδότηση στον Προϊστάμενο 
της Διεύθυνσης Διοικητικής και Οικονομικής Υποστήρι¬ 
ξης να υπογράφει «με εντολή Προέδρου»: 

1. Αποφάσεις χορήγησης αδειών κύησης ή λοχείας 
στις υπαλλήλους με οποιαδήποτε σχέση εργασίας. 

2. Αποφάσεις χορήγησης χρονοεπιδόματος, μισθο- 
λογικού κλιμακίου, επιδόματος σπουδών και λοιπών 
επιδομάτων στους υπαλλήλους. 

3. Έκδοση πιστοποιητικών και βεβαιώσεων για νόμιμη 
χρήση, σε θέματα που μπορούν κατά νόμο να βεβαιωθούν 
από τα στοιχεία, που τηρούνται στην υπηρεσία, εφόσον 
τούτο δεν αντίκειται σε απαγορευτική διάταξη. 

4. Ερωτήματα στα αρμόδια Υπουργεία ή φορείς για 
θέματα, που αφορούν υπαλλήλους. 

5. Επικύρωση της γνησιότητας της υπογραφής των 
υπαλλήλων. 

6. Επικύρωση αντιγράφων των εγγράφων, που εισέρ¬ 
χονται ή εξέρχονται από την Υπηρεσία. 

Αρθρο 5 

Προϊστάμενοι Τμημάτων ή Γραφείων 

1. Έγγραφα προς επιχειρήσεις, επαγγελματικές οργα¬ 
νώσεις και άλλους φορείς για την παροχή πληροφοριών 
και στοιχείων σε θέματα αρμοδιότητάς τους. 

2. Έγγραφα διαδικαστικού περιεχομένου, που αφορούν 
στη συμπλήρωση στοιχείων ελλιπούς αλληλογραφίας. 

3. Έγγραφα που αφορούν: 

ί. Την παροχή ή αίτηση για παροχή πληροφοριών ή 
άλλων στοιχείων. 

μ. Απαντήσεις για την ενημέρωση των ενδιαφερομένων 
στην πορεία των υποθέσεών τους. 

Άρθρο 6 

Προϊστάμενος Τμήματος Μελετών και Διαχείρισης 
Πληροφοριών 

Πλην των ανωτέρω γενικά αναφερομένων εξουσιο¬ 
δοτήσεων για τους Προϊστάμενους των Τμημάτων ή 
Γραφείων, παρέχεται ειδικότερη εξουσιοδότηση στον 
Προϊστάμενο του Τμήματος Μελετών και Διαχείρισης 
Πληροφοριών να υπογράφει «με εντολή Προέδρου»: 

1. Χορήγηση κανονικών αδειών στους υπαλλήλους του 
Τ μήματος 

2. Απαντήσεις σε αιτήσεις παραπόνων νομικών και φυ¬ 
σικών προσώπων, αναφορικά με ζητήματα που άπτονται 
των αρμοδιοτήτων τους.. 

Θ.Έγγραφα προς επιχειρήσεις, επαγγελματικές οργα¬ 
νώσεις και άλλους φορείς για την παροχή πληροφοριών 
και στοιχείων σε θέματα αρμοδιότητάς τους. 

4. Έγγραφα διαδικαστικού περιεχομένου, που αφορούν 
στη συμπλήρωση στοιχείων ελλιπούς αλληλογραφίας. 

5. Έγγραφα που αφορούν την παροχή ή αίτηση για 
παροχή πληροφοριών ή άλλων στοιχείων. 

6. Πράξεις με τις οποίες τοποθετούνται έγγραφα του 
Τ μήματος στο αρχείο. 

Άρθρο 7 

Προϊστάμενος Τμήματος Διοικητικής Υποστήριξης 

Πλην των ανωτέρω γενικά αναφερομένων εξουσιο¬ 
δοτήσεων για τους Προϊστάμενους των Τμημάτων ή 
Γραφείων, παρέχεται ειδικότερη εξουσιοδότηση στον 
Προϊστάμενο του Τμήματος Διοικητικής Υποστήριξης 
να υπογράφει «με εντολή Προέδρου»: 

1. Εντολές για δημοσίευση στην Εφημερίδα της Κυ- 
βερνήσεως αποφάσεων ή άλλων πράξεων. 

2. Προσκλήσεις για υποβολή προσφορών σε εκτέλεση 
σχετικής απόφασης. 

3. Πράξεις θεώρησης συμβάσεων. 

4. Πράξεις με τις οποίες τοποθετούνται έγγραφα στο 
Αρχείο. 

5. Διαβιβαστικά για την επίδοση κάθε είδους εγγρά¬ 
φων. 

Θ.Έκδοση πιστοποιητικών και βεβαιώσεων για νόμιμη 
χρήση, σε θέματα που μπορούν κατά νόμο να βεβαιω¬ 
θούν από τα στοιχεία, που τηρούνται στην υπηρεσία, 
εφόσον τούτο δεν αντίκειται σε απαγορευτική διάτα¬ 
ξη- 

7. Επικύρωση αντιγράφων των εγγράφων, που εισέρ¬ 
χονται ή εξέρχονται από την Υπηρεσία. 

Άρθρο 8 

Προϊστάμενος Τμήματος Ανθρώπινου Δυναμικού 

Πλην των ανωτέρω γενικά αναφερομένων εξουσιο¬ 
δοτήσεων για τους Προϊστάμενους των Τμημάτων ή 
Γραφείων, παρέχεται ειδικότερη εξουσιοδότηση στον 
Προϊστάμενο του Τμήματος Ανθρώπινου Δυναμικού να 
υπογράφει «με εντολή Προέδρου»: 

1. Απαντήσεις σε αιτήματα υπαλλήλων καθώς και βε¬ 
βαιώσεις σχετικά με την υπηρεσιακή τους κατάσταση, 
που προκύπτουν από τα στοιχεία που τηρούνται στην 
Υπηρεσία. 


2. Έγγραφα παραπομπής των υπαλλήλων για υγειονο¬ 
μική εξέταση καθώς και τις αποφάσεις δικαιολόγησης 
αποχής από τα υπηρεσιακά τους καθήκοντα για λόγους 
ασθένειας με αποδοχές ή χωρίς αποδοχές των τακτικών 
(μονίμων), με σχέση εργασίας ιδιωτικού δικαίου αορί¬ 
στου χρόνου και επί θητεία, υπαλλήλων. 

3. Πράξεις θεώρησης των εκδιδόμενων βιβλιαρίων νο¬ 
σηλείας των υπαλλήλων και των μελών των οικογενειών 
τους καθώς και η σχετική αλληλογραφία. 

4. Ανακοινώσεις των αποφάσεων που έχουν δημοσι¬ 
ευτεί σχετικά με διορισμό, προαγωγή, μετάταξη, από¬ 
σπαση, απόλυση κ.λπ. των υπαλλήλων. 

5. Επικύρωση αντιγράφων των εγγράφων, που εισέρ¬ 
χονται ή εξέρχονται από την Υπηρεσία. 

Άρθρο 9 

Προϊστάμενος Τμήματος Οικονομικής Υποστήριξης 

Πλην των ανωτέρω γενικά αναφερομένων εξουσιο¬ 
δοτήσεων για τους Προϊστάμενους των Τμημάτων ή 
Γραφείων, παρέχεται ειδικότερη εξουσιοδότηση στον 
Προϊστάμενο του Τμήματος Οικονομικής Υποστήριξης 
να υπογράφει «με εντολή Προέδρου»: 

1. Επικύρωση αντιγράφων των εγγράφων, που εισέρ¬ 
χονται ή εξέρχονται από την Υπηρεσία, αναφορικά με 
ζητήματα που άπτονται των αρμοδιοτήτων του. 

Άρθρο 10 
Γενικές Διατάξεις 

Στα έγγραφα, που υπογράφονται «Με εντολή Προ¬ 
έδρου» από τα Υπηρεσιακά Όργανα της Γ ενικής Διεύ¬ 
θυνσης Ανταγωνισμού, πρέπει να αναφέρεται ο αριθμός 
της παρούσης. 

Σε περίπτωση απουσίας ή κωλύματος οργάνου που 
εξουσιοδοτείται με την απόφαση αυτή να υπογράφει, η 
εξουσιοδότηση ισχύει για το νόμιμο αναπληρωτή του. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 12 Μα'ΐου 2006 

Ο Πρόεδρος 
Σ. ΖΗΣΙΜΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

1. Στην Φ. 12.1/36510/Β3/11.5.2006, απόφαση (ΦΕΚ 590/ 
Β/2006), στο α/α 47 της σελίδας 7840 των εκδόσεων 
ΕΚΔΟΣΕΙΣ ΚΡΙΤΙΚΗ Α.Ε. του συγγραφέα ΜΑΒΤΙΝ ΗΟίϋδ 
με τίτλο συγγράμματος ΦΙΛΟΣΟΦΙΑ ΤΩΝ ΚΟΙΝΩΝΙΚΩΝ 
ΕΠΙΣΤΗΜΩΝ ΜΙΑ ΕΙΣΑΓΩΓΗ διορθώνεται η εσφαλμένη 
τιμή στη στήλη ΚΑΘΟΡΙΣΘΕΙΣΑ ΤΙΜΗ ΣΕ ΕΥΡΩ (1,15) στη 
σωστή τιμή (11,15). 

2. Στην Φ.12.1/20392/Β3/5.7.2005, (ΦΕΚ 919/Β/2005), από¬ 
φαση στο α/α 3 της σελίδας 13037 των εκδόσεων ΕΚ¬ 
ΔΟΣΕΙΣ ΠΑΠΑΖΗΣΗ Α.Ε.Β.Ε. του συγγραφέα ΤΑΥίΟΒ Ρ. 
με τίτλο συγγράμματος ΠΟΛΕΜΟΣ ΚΑΙ ΔΙΕΘΝΕΙΣ ΣΧΕ¬ 
ΣΕΙΣ ΣΤΗΝ ΕΠΟΧΗ ΤΗΣ ΠΛΗΡΟΦΟΡΙΑΣ διορθώνεται η 
εσφαλμένη τιμή στη στήλη ΚΑΘΟΡΙΣΘΕΙΣΑ ΤΙΜΗ ΣΕ 
ΕΥΡΩ (15,70) στη σωστή τιμή (12,60). 

(Από το Υπουργείο 
Εθνικής Παιδείας και Θρησκευμάτων) 

